නව අවුරුද්ද හා බැඳුණු උත්සව සම්බන්ධ ඉතිහාසයක් තිබේ. නව වර්ෂයක උදාව සැමරීම සඳහා උත්සව පැවැත්වීම පිළිබඳ පැරණි වාර්තා හමුවන්නේ බැබිලෝනියා ශිෂ්ටාචාරයෙනි. ඒ ක්‍රිස්තු පූර්ව 4000 තරම් ඈත අතීතයෙනි. ඔවුන් මාර්තු 21 වැනිදා නව අවුරුදු උදාව සමරා ඇත. රෝමානුවන් නව අවුරුදු උදාව මාර්තු මාසයේ සමරා ඇත. දැන් ශ්‍රී ලාංකිකයෝ ද අලු‍ත් අවුරුද්දක උදාවීම ලෙස සැලකීමට පුරුදුව සිටින්නේ දින දර්ශනයට අනුව වසරේ පළමු දිනය ලෙස සැලකෙන ජනවාරි 01 වැනිදාය. මෙය මෙරට භාවිතයට පැමිණියේ පෘතුගීසීන්ගේ පැමිණීමෙනි. ලෝකයේ විවිධ වර්ෂ භාවිත කර ඇත. සිංහල බෞද්ධයා භාවිත කළේ බෞද්ධ වර්ෂ ක්‍රමයයි. එමෙන්ම ශක වර්ෂ ක්‍රමය ද මෙරට භාවිතයේ පැවැතිණි. කල්ප වර්ෂ, කලියුග වර්ෂ, ප්‍රහවාදී වර්ෂ සහ ක්‍රිස්තු වර්ෂ භාවිතයේ පැවැතිණි. දැන් ලෝකය පුරාම භාවිත වෙන පොදු සම්මතය වී ඇත්තේ ක්‍රිස්තු වර්ෂ ක්‍රමයයි. අපි ද දැන් බුද්ධ වර්ෂයේ සහ ශක වර්ෂයේ සිට ක්‍රිස්තු වර්ෂය දක්වා ගමන් කර සිටිමු. ක්‍රිස්තු වර්ෂයට මාස 12කි. මාස 12 දින 28, 29, 30 සහ 31 වශයෙන් බෙදී යයි. මේ මාස දැක්වෙන දින දර්ශනය වන්නේ ගෞරියානු දින දර්ශනයයි. නව වසරක උදාව ගෙනෙන ජනවාරි මාසය ලෝවැසි සියලු‍ම දෙනා තුළ අපේක්ෂාවන්, අධිෂ්ඨානයන් ප්‍රාර්ථනාවන් හා හැඟීම් ජනිත කරවන්නකි. ඇතැමුන් මෙම දිනය ජනේරුව ලෙස සලකයි. පින්ලන්ත භාෂාවෙන් ජනවාරි සඳහා ටැමික්කු යන වචනය භාවිත කරයි. මෙහි නියම අර්ථය ශිශරයේ දහවල යන්නයි. චෙක් රාජ්‍යයේ ජනවාරිය ලේඩන් යනුවෙන් හඳුන්වන්නේ අයිස් මාසය යන අර්ථය ඇතිවය. කොරේෂියන් භාෂාවෙන් කැපීම යන අර්ථය ඇති සිජේකාන්ජ් යන වචනය ජනවාරියට භාවිත කරයි. ක්‍රිස්තු පූර්ව 153 දී රෝමානු සෙනට් සභාව ජනවාරි පළමු වැනිදා නව අවුරුද්දක් ආරම්භ වෙන දිනය මුල් වරට නම් කරන ලදී. එසේ වුවද ජුලියස් සීසර් ක්‍රිස්තු වර්ෂ 46 දී එය සම්මත භාවිතයට ගන්නා තුරු ප්‍රසිද්ධියට පත්වූයේ නැත.
රෝමානුවන් නව අවුරුදු උදාව සමරා ඇත්තේ කිනම් මාසයේද?
මාර්තු මාසයේ